**Výzva** **na predkladanie ponúk** (ďalej len „Výzva“)

Komunikácia pre uvedenú zákazku sa uskutočňuje prostredníctvom systému na elektronickú komunikáciu – **JOSEPHINE:** [**https://josephine.proebiz.com/sk/**](https://josephine.proebiz.com/sk/)

1. Základné informácie

Obstarávateľ: Odvoz a likvidácia odpadu a.s., Ivanská cesta 22, 821 04 Bratislava, v zmysle § 9 ods. 1 písm. a) zákona č. 343/2015 Z. z. o  verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).

Kontaktná osoba:

* vo veciach procesných: Mgr. Alexander Kanóc, [kanoc@olo.sk](mailto:kanoc@olo.sk) +421 949 007 350,
* vo veciach technických: Ing. Marek Jantošovič, [jantosovic@olo.sk](mailto:pardubicky@olo.sk), +421 918 110 502,
* vo veciach technických: Ing. Vladimír Švábik, [svabik@olo.sk](mailto:svabik@olo.sk), +421 949 741 477.

Komunikácia medzi obstarávateľom a záujemcami/uchádzačmi, ako aj predkladanie ponúk uchádzačmi sa uskutočňuje výhradne prostredníctvom informačného systému JOSEPHINE na adrese:

* <https://josephine.proebiz.com/sk/tender/16942/summary> .

1. Identifikácia predmetu obstarávania podľa CPV kódov

Názov: **Rekonštrukcia teplovýmenných plôch kotlov K1 a K2 v závode ZEVO**

CPV :

*45252300-1 Stavebné práce na spaľovniach odpadu,*

*45222100-0 Stavebné práce na stavbách zariadení na spracovanie odpadu,*

*45255400-3 Montážne práce,*

*45111300-1 Demontážne práce*

Druh: Stavebná práca

1. Opis predmetu zákazky

Predmetom zákazky Rekonštrukcia teplovýmenných plôch kotlov na energetické využitie komunálneho odpadu K1 a K2 v závode ZEVO Vlčie hrdlo, je:

1. Dodávka služieb a prác súvisiacich so:

* spracovaním realizačnej a konštrukčnej dokumentácie pre vykonanie rekonštrukcie resp. diela
* spracovaním a poskytnutím podkladov pre prípravu, schválenie a koordináciu vykonania rekonštrukcie resp. vykonania diela
* montážou technologickej časti diela
* preukázaním kvality dodaných materiálov a vykonaných prác
* odskúšaním, uvedením do prevádzky, odovzdaním a prevzatím diela

1. Dodávka technologickej časti diela.

**Detailný opis predmetu zákazky je uvedený v prílohe č. 1 a v prílohe č. 2.**

1. Rozdelenie predmetu obstarávania na časti

Zákazka nie je rozdelená na samostatné časti.

1. Typ zmluvného vzťahu

Plnenie zákazky bude uskutočnené na základe Zmluvy o dielo (ďalej len „Zmluva“). Záväzný návrh tejto Zmluvy tvorí Prílohu č. 6.

1. Obhliadka predmetu zákazky

Obstarávateľ umožňuje obhliadku priestorov po dohode s kontaktnou osobou a za dodržania aktuálnych pandemických opatrení. Kontaktná osoba Ing. Marek Jantošovič, email: [jantosovic@olo.sk](mailto:jantosovic@olo.sk), tel: +421 918 110 502.

1. Miesto a čas dodania a realizácie zákazky

**Miesto dodania/realizácie**:Zariadenia na energetické využitie odpadu, Vlčie hrdlo 72, Bratislava

**Dodanie materiálu na realizáciu prác pre kotol K1 a kotol K2:** do 120 kalendárnych dní od účinnosti zmluvy.

**Dodacie podmienky/lehota realizácie pre Kotol K2:** práce je možné realizovať len počas odstávky ZEVO. Začiatok realizácie v zmysle rámcovej zmluvy o dielo. Predpokladaný termín odstávky pre realizáciu prác kotla K2 je v termíne september/október/november 2022. **Lehota realizácie je** max. do 60 dní odo dňa odovzdania staveniska skutočné trvanie lehoty podľa návrhu kritéria č. 2 v ponuke uchádzača.

**Dodacie podmienky/lehota realizácie pre Kotol K1:** práce je možné realizovať len počas odstávky ZEVO Začiatok realizácie v zmysle rámcovej zmluvy o dielo.. **Lehota realizácie je** max. do 60 dní odo dňa odovzdania staveniska skutočné trvanie lehoty podľa návrhu kritéria č. 2 v ponuke uchádzača.

1. Hlavné podmienky financovania

Predmet zákazky bude financovaný z vlastných zdrojov OLO a.s. Platba na základe faktúr. Faktúra bude mať 30-dňovú lehotu splatnosti odo dňa jej doručenia. Faktúra musí obsahovať všetky náležitosti riadneho daňového a účtovného dokladu v súlade s príslušnými daňovými dokladmi. Platba bude realizovaná bezhotovostným platobným príkazom. Vystavená faktúra zo strany dodávateľa tovaru musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov.

1. Podmienky účasti uchádzačov

9.1. Procesu obstarávania sa môže zúčastniť len uchádzač, ktorý spĺňa a preukáže nasledovné podmienky účasti (**tzv. osobné postavenie uchádzača**):

9.1.1. uchádzač musí mať oprávnenie na podnikanie v rozsahu predmetu obstarávania, (oprávnenie realizovať stavebné práce, ktoré sú predmetom zákazky),

**- uchádzač preukáže platným výpisom zo živnostenského alebo obchodného registra alebo iného obdobného registra v štáte sídla uchádzača (rovnocenný doklad), ktorý ho oprávňuje uskutočňovať zákazku, ktorá je predmetom obstarávania.**

9.1.2 nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

**- uchádzač preukáže čestným vyhlásením.** Obstarávateľ si vyhradzuje právo v procese overovania splnenia danej podmienky účasti požiadať o predloženie potvrdení z príslušného súdu v prípade, ak bude mať pochybnosti o pravdivosti prehlásených informácií.

9.1.3. uchádzač nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu,

- **uchádzač preukáže čestným vyhlásením**. Obstarávateľ si vyhradzuje právo v procese overovania splnenia danej podmienky účasti požiadať o predloženie potvrdení z daňového úradu v prípade, ak bude mať pochybnosti o pravdivosti prehlásených informácií.

- uchádzač sa považuje za spĺňajúceho danú podmienku účasti aj v prípade, ak najneskôr na požiadanie vysvetlenia preukáže uhradenie všetkých nedoplatkov a najneskôr k podpisu zmluvy predloží potvrdenie od daňového úradu preukazujúce neexistenciu nedoplatkov na daniach a cle.

9.1.4. nedopustil sa v predchádzajúcich troch rokoch od vyhlásenia alebo preukázateľného začatia obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia, ktoré dokáže obstarávateľ preukázať,

- **uchádzač preukáže čestným vyhlásením**

9.1.5. nedopustil sa v predchádzajúcich troch rokoch od vyhlásenia alebo preukázateľného začatia obstarávania závažného porušenia profesijných povinností, ktoré dokáže obstarávateľ preukázať.

- **uchádzač preukáže čestným vyhlásením**

Za účelom preukázania splnenia podmienok účasti podľa bodov 9.1.1. až 9.1.5. **predloží každý uchádzač príslušné doklady, ktoré budú súčasťou cenovej ponuky.** Obstarávateľ bude vyhodnocovať splnenie podmienok účasti u uchádzača s ekonomicky najvýhodnejšou ponukou. Za účelom preukázania splnenia podmienok účasti osobného postavenia obstarávateľ nepožaduje od uchádzača predloženie príslušných dokladov v prípade, ak je uchádzač zapísaný v zozname hospodárskych subjektov vedenom Úradom pre verejné obstarávania alebo obdobnému / rovnocennému zoznamu v štáte sídla uchádzača.

9.2. Procesu obstarávania sa môže zúčastniť len uchádzač, ktorý spĺňa a preukáže nasledovné **podmienky účasti ekonomického a finančného postavenia:**

9.2.1. uchádzač predloží vyjadrenie banky alebo ekvivalentný doklad banky alebo pobočky zahraničnej banky alebo zahraničnej banky, v ktorej má uchádzač vedený účet, o schopnosti uchádzača plniť finančné záväzky, ktorý musí obsahovať informáciu o tom, že uchádzač:

* + - nie je v nepovolenom debete,
    - v prípade splácania úveru dodržuje splátkový kalendár,
    - bežný účet uchádza nie je predmetom exekúcie.

Uvedené potvrdenie nesmie byť staršie ako tri mesiace ku dňu uplynutia lehoty na predkladanie ponúk.

K vyjadreniu banky/bánk alebo ekvivalentnému/ným dokladu/dokladom uchádzača zároveň predloží čestné vyhlásenie potvrdené/podpísané oprávnenou osobou, že nemá vedené účty ani záväzky v inej/ých banke/ách ako tej/ých, od ktorej/ých predložil vyššie uvedené potvrdenie/a resp. ekvivalentný/é doklad/y. Uvedené čestné vyhlásenie nesmie byť staršie ako tri mesiace ku dňu uplynutia lehoty na predkladanie ponúk.

9.3. Procesu obstarávania sa môže zúčastniť len uchádzač, ktorý spĺňa a preukáže nasledovné **podmienky** **účasti technickej a odbornej spôsobilosti:**

9.3.1. zoznamom aspoň **dvoch stavebných prác v súhrnnej hodnote minimálne 2 milióny EUR bez DPH** uskutočnených za predchádzajúcich päť rokov od vyhlásenia zákazky s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom:

1. bol verejný obstarávateľ alebo obstarávateľ podľa tohto zákona, dokladom je referencia,

2. bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené, pričom obstarávateľ pri vyhodnotení splnenia danej podmienky účasti zohľadní referencie uchádzačov alebo záujemcov uvedené v Evidencii referencií vedenej Úradom pre verejné obstarávanie, ak takéto referencie existujú ku dňu predkladania ponúk. Za vyhlásenie verejného obstarávania sa považuje dátum zverejnenia Výzvy na predkladanie ponúk v systéme JOSEPHINE.

Obstarávateľ vyžaduje, aby zoznam stavebných prác obsahoval minimálne:

• názov a sídlo odberateľa,

• kontaktné údaje odberateľa, kde je možné uvedené informácie overiť (meno a priezvisko, tel. č., e-mail),

• predmet stavebnej práce,

• opis predmetu stavebnej práce,

• lehota uskutočnenia stavených prác,

• cena stavebnej práce vyjadrená v EUR bez DPH celkom.

Minimálna požiadavka na referenčné stavebné práce:

Referenčnými stavebnými prácami sa rozumie **realizácia rekonštrukcie teplovýmenných plôch kotlov (parných kotlov tretej triedy) na energetické využitie komunálneho odpadu s tepelným výkonom minimálne 25 MW.**

V prípade stavby, ktorej začiatok alebo koniec nespadá do daného obdobia, je uchádzač povinný preukázať potvrdením odberateľa alebo iným dokladom, že požadovaná min. výška zmluvnej ceny stavby bola realizovaná v danom období. V zozname stavebných prác uchádzač uvedie názov alebo obchodné meno zmluvného partnera, adresu jeho sídla alebo miesta podnikania, údaje na kontaktnú osobu zmluvného partnera (odberateľa), ktorý potvrdil realizované práce. V prípade dokladov, ktoré sú vyjadrené v inej mene ako Euro, je potrebné na prepočítanie tejto meny na Euro použiť priemerný ročný kurz Európskej centrálnej banky (ECB), t.j. priemerný ročný kurz, v ktorom sa referencia realizovala.

Uchádzač nemôže predmetnú podmienku účasti preukázať kapacitami inej osoby, ktorá by sa podieľala na plnení. Referenčné stavby v požadovanej hodnote musel realizovať uchádzač buď sám alebo ako člen konzorcia (skupiny dodávateľov).

9.3.2. **Zoznam kľúčových odborníkov, ktorí sú určení pre plnenie zákazky / ktorí sa budú podieľať na plnení predmetu zákazky:**

9.3.2.1. **aspoň 1 pracovník odborne spôsobilý vykonávať samostatne činnosť stavbyvedúceho v odbore Technické, technologické a energetické vybavenie stavieb.**

Za stavbyvedúceho sa považuje osoba disponujúca platným osvedčením o vykonaní odbornej skúšky podľa zákona č. 138/1992 Zb. o autorizovaných architektoch a autorizovaných stavebných inžinieroch v platnom znení, alebo ekvivalentným dokladom.

**Minimálna požadovaná úroveň štandardov na stavbyvedúceho:**

* Odborná kvalifikácia v oblasti predmetu zákazky (technické, technologické a energetické vybavenie stavieb), uchádzač u stavbyvedúceho preukáže platným osvedčením o vykonaní odbornej skúšky podľa zákona č. 138/1992 Zb. o autorizovaných architektoch a autorizovaných stavebných inžinieroch v platnom znení, resp. iný ekvivalentný doklad vydaný podľa platných právnych predpisov členských štátov EÚ.
* Min. 7 rokov praxe vo výkone pozície stavbyvedúceho – min. 2 stavieb realizujúcich v pozícií stavbyvedúceho, ktorých hodnota musí presahovať 1 mil. EUR bez DPH za každú stavbu.

**Naplnenie minimálnych požiadaviek na stavbyvedúceho uchádzač preukáže predložením:**

* Osvedčenia vydaného Slovenskou komorou stavebných inžinierov podľa vyššie uvedených požiadaviek na stavbyvedúceho v kópii s originálom odtlačku pečiatky, na ktorú je osvedčenie a ktorá bude činnosť stavbyvedúceho na predmete zákazky vykonávať, resp. iný ekvivalentný doklad vydaný podľa platných právnych predpisov členských štátov EÚ.
* životopisom s uvedením referenčných skúseností vrátane kontaktov na osoby, ktoré môžu potvrdiť pravdivosť uvedených informácií.

9.3.2.2**. aspoň 1 pracovník odborne spôsobilý na činnosť zváračský technológ schopný vykonávať kvalifikované funkcie v priemysle, napr. v oblasti navrhovania a výroby zváraných konštrukcií, zabezpečenia kvality, výskumu, vývoja, zhotoviť zvary atď.**

**Minimálna požadovaná úroveň štandardov na pracovníka odborne spôsobilého riadiť práce:**

* Certifikát medzinárodného alebo európskeho zváračského technológa, ktorá bude činnosť zváračského technológa na predmete zákazky vykonávať, resp. iný ekvivalentný doklad vydaný podľa platných právnych predpisov členských štátov EÚ.
* Min. 7 rokov praxe vo výkone pozície zváračského technológa – min. 3 stavby obdobné ako je predmet obstarávania realizujúcich v pozícií technológ zodpovedný za zváranie.

**Naplnenie minimálnych požiadaviek na stavbyvedúceho uchádzač preukáže predložením:**

* Certifikát medzinárodného alebo európskeho zváračského technológa, resp. iný ekvivalentný doklad vydaný podľa platných právnych predpisov členských štátov EÚ.
* životopisom s uvedením referenčných skúseností vrátane kontaktov na osoby, ktoré môžu potvrdiť pravdivosť uvedených informácií.

9.3.2.2**. aspoň 3 pracovníci odborne spôsobilí na činnosť zvárač spôsobilí zhotoviť zvary v rozsahu oprávnenia daného EN ISO 9606-1.**

**Minimálna požadovaná úroveň štandardov na pracovníka odborne spôsobilého riadiť práce:**

* Certifikátom o kvalifikačnej skúške zvárača podľa EN ISO 9606-1, na ktorú je osvedčenie a ktorá bude činnosť zváračského technológa na predmete zákazky vykonávať, alebo rovnocenným dokladom vydávaným v mieste pôsobenia pracovníka.

**Naplnenie minimálnych požiadaviek na stavbyvedúceho uchádzač preukáže predložením:**

* Certifikátom o kvalifikačnej skúške zvárača podľa EN ISO 9606-1 v kópii s podpisom osoby, na ktorú je osvedčenie a ktorá bude činnosť zváračského technológa na predmete zákazky vykonávať, alebo rovnocenným dokladom vydávaným v mieste pôsobenia pracovníka.
  1. Procesu obstarávania sa môže zúčastniť len **uchádzač, ktorý predloží** **Technický popis statického zabezpečenia kotla pri výmene membránových stien proti samo deštrukcii vrátane statických výpočtov a výkresovej dokumentácie.**
  2. Procesu obstarávania sa môže zúčastniť len **uchádzač**, **ktorý predloží Technologický postup demontáže a montáže výmeny membránových stien.**
  3. Procesu obstarávania sa môže zúčastniť len **uchádzač**, **ktorý predloží Technologicky popis a výkresová dokumentácia demontáže jestvujúcich výmuroviek.**
  4. Obstarávateľ požaduje predložiť od uchádzača **certifikát systému manažérstva kvality podľa normy STN EN ISO 9001:2016 / EN ISO 9001:2015** alebo ekvivalent vydaný pre oblasť stavebníctva.

Obstarávateľ uzná ako rovnocenný certifikát systému manažérstva kvality vydaný príslušným orgánom členského štátu EÚ.

Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach na zabezpečenie systému manažérstva kvality predložené uchádzačom, ktorými preukáže, že ním navrhované opatrenia na zabezpečenie systému manažérstva kvality sú v súlade s požadovanými slovenskými technickými normami na systém manažérstva kvality.

* 1. Obstarávateľ požaduje predložiť od uchádzača **certifikát systému environmentálneho manažérstva podľa normy STN EN ISO 14001:2016 / EN ISO 14001:2015** aleboekvivalent vydaný pre oblasť stavebníctva.

Obstarávateľ uzná ako rovnocenný certifikát systému environmentálneho manažérstva vydaný príslušným orgánom členského štátu EÚ. Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o opatreniach v oblasti environmentálneho manažérstva predložené uchádzačom, ktorými preukáže, že ním navrhované opatrenia sú rovnocenné opatreniam požadovaným v rámci príslušného systému environmentálneho manažérstva alebo príslušnej normy environmentálneho manažérstva.

* 1. Obstarávateľ požaduje predložiť od uchádzača **certifikát** **bezpečnosti a ochrany zdravia pri práci podľa normy STN EN ISO 40015** alebo ekvivalent.

Obstarávateľ uzná ako rovnocenný certifikát systému bezpečnosti a ochrany zdravia pri práci vydaný príslušným orgánom členského štátu EÚ. Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o opatreniach v oblasti bezpečnosti a ochrany zdravia pri práci predložené uchádzačom, ktorými preukáže, že ním navrhované opatrenia sú rovnocenné opatreniam požadovaným v rámci príslušného systému bezpečnosti a ochrany zdravia pri práci alebo príslušnej normy bezpečnosti a ochrany zdravia pri práci.

Osobné údaje dotknutých osôb, ktoré sú súčasťou tohto procesu obstarávania, sú spracúvané obstarávateľom na vopred vymedzený účel v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov.

1. Komunikácia a vysvetľovanie

Žiadosť o vysvetlenie k podkladom je možné podať v lehote do dvoch pracovných dní pre uplynutím lehoty na predkladanie ponúk. Na otázky doručené po tomto termíne obstarávateľ odpovie, avšak nebude predlžovať lehotu na predkladanie ponúk.

Komunikácia medzi obstarávateľom a záujemcami/uchádzačmi sa uskutočňuje v štátnom (slovenskom) jazyku, českom jazyku alebo anglickom jazyku výhradne prostredníctvom IS JOSEPHINE, prevádzkovaného na elektronickej adrese: <https://josephine.proebiz.com/sk/tender/16942/summary> . Tento spôsob komunikácie sa týka akejkoľvek komunikácie a podaní medzi obstarávateľom a záujemcami/uchádzačmi počas celého procesu obstarávania.

Na bezproblémové používanie systému JOSEPHINE je nutné používať jeden z podporovaných internetových prehliadačov:

* + Microsoft Internet Explorer verzia 11.0 a vyššia,
  + Mozilla Firefox verzia 13.0 a vyššia alebo
  + Google Chrome
  + Microsoft Edge.

Samostatný dokument Technické nároky systému JOSEPHINE si môžete stiahnuť [TU.](https://store.proebiz.com/docs/josephine/sk/Technicke_poziadavky_sw_JOSEPHINE.pdf)

Každý hospodársky subjekt/záujemca má možnosť registrovať sa do systému JOSEPHINE pomocou hesla alebo pomocou občianskeho preukazu s elektronickým čipom a bezpečnostným osobnostným kódom (eID).

Záujemca si po prihlásení do systému JOSEPHINE v prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“. Ponuky predložené po lehote na predkladanie ponúk systém Josephine neotvorí.

[Skrátený návod](https://store.proebiz.com/docs/josephine/sk/Manual_registracie_SK.pdf) registrácie Vás rýchlo a jednoducho prevedie procesom registrácie v systéme na elektronizáciu verejného obstarávania JOSEPHINE. Pre lepší prehľad tu nájdete tiež opis základných obrazoviek systému.

**Zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.**

Ak je odosielateľom zásielky obstarávateľ, tak záujemcovi, resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca, resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca, resp. uchádzač si môže v komunikačnom rozhraní zobraziť celú históriu o svojej komunikácií s obstarávateľom. Prípadné nedoručenie notifikačnej správy alebo jej klasifikovanie ako „SPAM“ nemajú vplyv na pravidlo doručovania dokumentov, nakoľko zasielaná správa je záujemcovi / uchádzačovi prístupná po prihlásení do systému Josephine.

Ak je odosielateľom informácie záujemca, resp. uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy obstarávateľovi. Takáto zásielka sa považuje za doručenú obstarávateľovi okamihom jej odoslania v systéme JOSEPHINE v súlade s funkcionalitou systému.

Obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétnej zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

Obstarávateľ umožňuje neobmedzený a priamy prístup elektronickými prostriedkami ku všetkým dokumentom potrebným na vypracovanie a predloženie ponuky v predmetnom obstarávaní.

[Skrátený návod](https://store.proebiz.com/docs/josephine/sk/Skrateny_navod_ucastnik.pdf) vás rýchlo a jednoducho prevedie procesom prihlásenia, posielania správ a predkladaním ponúk v systéme na elektronizáciu verejného obstarávania JOSEPHINE. Pre lepší prehľad tu nájdete tiež opis základných obrazoviek systému. Ak budete potrebovať niektoré z informácií spresniť, máte vždy možnosť kontaktovať linku podpory Houston PROEBIZ.

1. Predkladanie ponúk

Predkladanie ponúk je umožnené registrovaným uchádzačom, nie je potrebná autentifikácia uchádzača (predkladanie ponúk je umožnené aj neautentifikovaným hospodárskym subjektom.)

**Lehota:** 13.04.2022 do 11:00 hod.

**Spôsob:** prostredníctvom systému JOSEPHINE na adrese:

* <https://josephine.proebiz.com/sk/tender/16942/summary>

**UPOZORNENIE:**

**Ponuka uchádzača predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu obstarávateľ odporúča, aby záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom.**

**Obsah ponuky:**

1. Riadne vyplnená a podpísaná Príloha č. 4 tejto Výzvy. Záujemca zároveň vyplní návrh na plnenie kritérií na vyhodnotenie ponuky aj elektronicky v systéme JOSEPHINE v časti „Ponuky“.
2. Riadne doplnený návrh zmluvy o dielo opečiatkovaný a podpísaný štatutárom uchádzača - Príloha č. 6 tejto Výzvy.

- návrh zmluvy je záväzný a uchádzač nie je oprávnený svojvoľne meniť ustanovenia zmluvy alebo jej príloh;

- uchádzač vyplní v zmluve požadované informácie, ktoré je oprávnený uvádzať dodávateľ (na príslušných prázdnych alebo vybodkovaných miestach);

- zmluva môže byť podpísaná kvalifikovaným elektronickým podpisom osôb konajúcich v mene uchádzača alebo môže byť podpísaná listinne a v ponuke bude predložená naskenovaná (napr. formát pdf) listinne podpísaná zmluva.

1. Ocenený výkaz výmer podľa Prílohy č. 3 tejto Výzvy

* celkový krycí list bude podpísaný štatutárnym orgánom uchádzača alebo osobou oprávnenou konať za uchádzača, resp. za skupinu dodávateľov a oskenovaný vo formáte „.pdf“ a samotný rozpočet predloží v strojovo čitateľnom formáte „.xls”, ktorý bude v súlade s prílohou č. 3 tejto Výzvy.
* uchádzač vyplní výkaz výmer poskytnutý obstarávateľom (uchádzač vyplní len ceny, nie je oprávnený meniť položky, riadky, formátovanie a nemôže vymazať poznámky uvedené k položkám projektantom, ak takéto poznámky vo výkaze sú).

1. Harmonogram realizácie diela.
2. Doklady preukazujúce splnenie podmienky účasti osobného postavenia podľa bodu 9.1.1 tejto výzvy:
   1. výpis z obchodného, živnostenského alebo obdobného registra v štáte sídla uchádzača preukazujúceho oprávnenie realizovať predmet zákazky,
   2. čestné vyhlásenie o tom, že uchádzač nie je v reštrukturalizácií, konkurze alebo likvidácií,
   3. čestné vyhlásenie o neexistencii nedoplatkov na dani a cle,
   4. čestné vyhlásenie splnení podmienky podľa bodu 9.1.4. a 9.1.5.
3. Doklady preukazujúce splnenie podmienky účasti ekonomického a finančného postavenia podľa bodu 9.2. tejto výzvy

6.1 Vyjadrenie banky alebo ekvivalentný doklad banky alebo pobočky zahraničnej banky alebo zahraničnej banky.

1. Doklady preukazujúce splnenie podmienky účasti technickej a odbornej spôsobilosti podľa bodu 9.3.2.1 tejto výzvy:
   1. Zoznam referenčných stavebných prác/referencie spĺňajúcich stanovené požiadavky vrátane potvrdenia o uspokojenosti ich realizácie.
2. Doklady preukazujúce splnenie podmienky účasti technickej a odbornej spôsobilosti podľa bodu 9.2.2.2 tejto výzvy:
   1. Doklady k aspoň 1 pracovníkovi odborne spôsobilému vykonávať samostatne činnosť stavbyvedúceho v odbore Technické, technologické a energetické vybavenie stavieb.
   2. Doklady k aspoň 1 pracovníkov odborne spôsobilému na činnosť zváračský technológ schopný vykonávať kvalifikované funkcie v priemysle, napr. v oblasti navrhovania a výroby zváraných konštrukcií, zabezpečenia kvality, výskumu, vývoja, zhotovovať zvary atď.
   3. Doklady k aspoň 3 pracovníkom odborne spôsobilým na činnosť zvárač spôsobilých zhotoviť zvary v rozsahu oprávnenia daného EN ISO 9606-1.
3. Technický popis zabezpečenia kotla pri výmene membránových stien proti samo deštrukcií a zavesenia kotla v požadovanom rozsahu vrátane statických výpočtov.
4. Technologický popis demontáže a montáže výmeny membránových stien.
5. Technologicky popis a výkresová dokumentácia demontáže jestvujúcich výmuroviek.
6. Doklad o certifikácií uchádzača podľa systému manažérstva kvality podľa normy STN EN ISO 9001:2016 / EN ISO 9001:2015 podľa bodu 9.5 tejto výzvy.
7. Doklad o certifikácií uchádzača podľa systému environmentálneho manažérstva podľa normy STN EN ISO 14001:2016 / EN ISO 14001:2015 podľa bodu 9.6 tejto výzvy.
8. Doklad o certifikácií uchádzača na bezpečnosť a ochrany zdravia pri práci podľa normy STN EN ISO 40015 podľa bodu 9.7 tejto výzvy.
9. Materiálový atest - inšpekčný certifikát 3.1 podľa normy EN 10204 prípadne EN ISO 10474 použitých materiálov v rozsahu prílohy č. 2 Projektovej dokumentácie a prílohy č. 3 Výkazu výmer (stĺpec Materiál).
10. Poistnú zmluvu zodpovednosti za škodu s poisťovňou na poistnú sumu minimálne vo výške 3 000 000 EUR

**V predloženej ponuke prostredníctvom systému JOSEPHINE musia byť pripojené požadované naskenované doklady** (odporúčaný formát je .pdf). Doklady musia byť k termínu predloženia ponuky platné a aktuálne. Ak ponuka obsahuje dôverné informácie, uchádzač ich v ponuke viditeľne označí. V prípade nepredloženia niektorého z vyššie uvedených dokumentov, bude uchádzač vyzvaný, aby v primeranej lehote nie dlhšej ako 5 pracovných dní doplnil chýbajúci dokument. V prípade, ak uchádzač na túto výzvu nepredloží požadované dokumenty, bude z  obstarávania vylúčený v súlade s princípom rovnosti zaobchádzania a transparentnosti.

**Plnomocenstvo** v prípade, že za spoločnosť koná osoba oprávnená na základe plnej moci.

Neumožňuje sa predložiť variantné riešenie. Ak súčasťou ponuky bude aj variantné riešenie, toto variantné riešenie nebude zaradené do vyhodnotenia a bude sa naň hľadieť, akoby nebolo predložené.

Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči obstarávateľovi spoločne). V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.

Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Obstarávateľ vylúči ponuka uchádzača, ktorý je súčasne členom skupiny dodávateľov.

1. Kritériá na vyhodnotenie ponúk
   1. Obstarávateľ stanovuje kritérium na vyhodnotenie ponúk najlepší pomer cena a kvality.
   2. Stanovené kritériá na vyhodnotenie ponúk a ich relatívna váha:

|  |  |  |
| --- | --- | --- |
| Č. | Kritérium | Váha kritéria |
| 1. | Celková cena v EUR bez DPH | 85 % |
| 2. | Lehota realizácie prác kotlov K1 a K2 | 15 % |

Postup pri vyhodnotení ponúk na základe kritérií na vyhodnotenie ponúk:

Kritérium č. 1 (Celková cena v EUR bez DPH)

Stanoveným kritériom na vyhodnotenie ponúk je **Celková cena za dielo v EUR bez DPH** s pridelenou relatívnou váhou pridelenou relatívnou váhou 85 bodov.

Počet bodov uchádzača za jeho ponukovú cenu sa určí na základe nasledovného vzorca:

**Najnižší návrh na plnenie kritéria č. 1**

**K1 = 85 \***

**Hodnotený návrh na plnenie kritéria č. 1**

Kritérium č. 2 (Lehota realizácie prác kotlov K1 a K2)

Obstarávateľ stanovil najneskoršiu možnú lehotu realizácie prác kotlov K1 a K2 do 60 kalendárnych dní odo dňa protokolárneho prevzatia staveniska (najneskoršia lehota realizácie prác do 60 kalendárnych dni sa vzťahu na jeden kotol). Uchádzač však môže ponúknuť aj kratšiu lehotu realizácia prác, a to až do 40 kalendárnych dní odo dňa protokolárneho prevzatia staveniska. V takom prípade môže získať pätnásť bodov (15) bodov navyše na základe nasledovného vzorca:

**max lehota realizácie prác – ponúkaná lehota realizácie prác**

**K2 = 15 \***

**max lehota realizácie prác – min lehota realizácie prác**

Vysvetlivky:

Ponúkaná lehota realizácie prác = lehota realizácie prác na kotla v kalendárnych dňoch.

max lehota realizácie prác = 60 kalendárnych dní

min. lehota realizácie prác= 40 kalendárnych dní

**Pozor:**

Lehota realizácie má pre obstarávateľa veľký význam, preto je nedodržanie ponúknutej lehoty realizácie postihované zmluvnou pokutou. Výška zmluvnej pokuty za omeškanie je vypočítaná tak, aby zohľadňovala peňažnú výhodu, ktorú uchádzač v súťaži získal ponúknutím nižšej lehoty realizácie prác, ako bola reálna. Výška pokuty za omeškanie s ukončením realizácie prác je 20 000 EUR za každý, aj začatý, deň omeškania.

* 1. Maximálna lehota realizácie prác kotlov je 60 kalendárnych dní. V prípade, ak uchádzač navrhne dlhšiu lehotu realizácie prác kotlov, obstarávateľ to vyhodnotí ako nesplnenie požiadaviek na predmet zákazky a uchádzača bude nútený vylúčiť.
  2. Obstarávateľ upozorňuje, že uchádzačom navrhovaná lehota realizácie prác v kotlov sa stáva záväznou a v prípade jej nedodržania má obstarávateľ nárok na uplatnenie zmluvných pokút v súlade s ustanoveniami zmluvy.
  3. Úspešnou sa stane ponuka, ktorá v súčte získa najvyšší počet bodov.

1. Ďalšie informácie
2. Obstarávateľ po otvorení ponúk ich zoradí podľa stanoveného kritériá a pristúpi k vyhodnoteniu ponúk a podmienok účasti u uchádzača s najvyšším počtom bodov u podľa stanovaného kritériá. V prípade, ak dôjde k vylúčeniu uchádzača s najvyšším počtom bodov, obstarávateľ bude rovnakým pravidlom opakovane postupovať až dovtedy, kým určí uchádzača spĺňajúceho stanovené podmienky účasti a požiadavky na predmet zákazky s najvyšším počtom bodov spomedzi nevylúčených uchádzačov.
3. V prípade, že uchádzač s najvyšším počtom bodov predloží certifikáty a doklady, ktoré nezodpovedajú požiadavkám obstarávateľa, prípadne nepredloží požadované certifikáty a doklady v ponuke, obstarávateľ vyzve uchádzača na odstránenie týchto nedostatkov v lehote nie dlhšej ako 5 pracovných dní. Ak ani po výzve uchádzač nepredloží doklady a certifikáty preukazujúce splnenie stanovených požiadaviek, bude to obstarávateľ považovať za nesplnenie podmienky účasti a vylúči takéhoto uchádzača z postupu zadávania zákazky.
4. Ak obstarávateľ alebo ním menovaná komisia pri vyhodnocovaní identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky alebo predložených dokumentov, a ak je to potrebné, aj o predloženie dôkazov. Vysvetlením nemôže dôjsť k zmene ponuky. Za zmenu ponuky sa nepovažuje odstránenie zrejmých chýb v písaní a počítaní.
5. V prípade, ak bude cenová ponuka uchádzača obsahovať chyby v písaní, počítaní, alebo iné zrejmé obsahové alebo formálne nedostatky, obstarávateľ si vyhradzuje právo požiadať uchádzača o ich vysvetlenie alebo odstránenie. Pri vysvetľovaní alebo odstraňovaní nedostatkov cenovej ponuky uchádzač je oprávnený meniť svoju cenovú ponuku výhradne za účelom opravy matematických chýb. V opačnom prípade si obstarávateľ vyhradzuje právo cenovú ponuku uchádzača vylúčiť.
6. Obstarávateľ si vyhradzuje právo požiadať uchádzača o vysvetlenie cenovej ponuky, aj v prípade ak cenová ponuka uchádzača bude mimoriadne nízka vzhľadom na trhové podmienky alebo cenové ponuky ostatných uchádzačov. Obstarávateľ si vyhradzuje právo vylúčiť z postupu obstarávania cenovú ponuku uchádzača, ktorý dostatočne nevysvetlí mimoriadne nízku cenovú ponuku (nepreukáže jej udržateľnosť a reálnosť) podľa požiadaviek obstarávateľa.
7. Obstarávateľ si vyhradzuje právo rokovať s uchádzačmi, ktorí predložili ponuky na predmet zákazky, najmä za účelom overenia splnenia požiadaviek na predmet zákazky, predloženého harmonogramu realizácie stavebných prác, lehoty začatia realizácie stavebných prác a lehoty realizácie.
8. Obstarávateľ si vyhradzuje právo rokovať s uchádzačmi, ktorí predložili ponuky na predmet zákazky o celkovej cene, resp. vyzvať uchádzačov o poskytnutie zľavy s ponúkanej celkovej ceny.
9. Obstarávateľ označí za úspešného uchádzača s ekonomicky najvýhodnejšou ponukou, ktorý preukázal stanovené podmienky účasti a požiadavky na predmet zákazky. Informácia o výsledku procesu obstarávania a vyhodnotenia ponúk bude uchádzačom zaslaná elektronicky prostredníctvom systému na elektronickú komunikáciu – **JOSEPHINE.**
10. Úspešný uchádzač bude písomne vyzvaný na uzavretie zmluvy. V oznámení o prijatí ponuky podľa predchádzajúcej vety bude úspešnému uchádzačovi určená primeraná lehota na poskytnutie súčinnosti k uzavretiu zmluvy. V prípade, ak úspešný uchádzač neposkytne súčinnosť v zmysle vyššie uvedeného (v primeranej lehote) bude z obstarávania vylúčený.
11. V rámci súčinnosti k podpisu zmluvy úspešný uchádzač je povinný:
    1. zabezpečiť zápis všetkých partnerov verejného sektora podľa osobitného zákona v Registri partnerov verejného sektora;
    2. identifikovať všetkých subdodávateľov podieľajúcich sa na plnení, ktorí sú mu známi v danom čase;
    3. doručiť podpísanú zmluvu v príslušnom počte vyhotovení vrátane všetkých príloh do sídla obstarávateľa;
    4. splniť zmluvou uvedené povinnosti, ktoré sú naviazané na okamih podpísania / uzatvorenia zmluvy.
12. Obstarávateľ si vyhradzuje právo neprijať žiadnu ponuku a súťaž kedykoľvek zrušiť. O takomto postupe bude obstarávateľ uchádzačov informovať.
13. Uchádzač je povinný v plnom rozsahu dodržiavať zákon č. 315/2016 Z. z. o registri partnerov verejného sektora a o zmene a doplnení niektorých zákonov. V prípade, ak by ponúknutá cena dosiahla hodnotu podľa § 2 odsek 2 alebo odsek 3 tohto zákona, je uchádzač povinný byť zapísaný v registri partnerov verejného sektora.
14. Predložením cenovej ponuky obstarávateľovi, uchádzač súhlasí so sprístupnením osobných údajov uvedených v cenovej ponuke členom komisie a s ich použitím výlučne za účelom vyhodnotenia cenových ponúk a prípravy a realizácie zmluvy.
15. Uzatvorená zmluva bude zverejnená na webovom sídle obstarávateľa. Predložením cenovej ponuky uchádzač súhlasí so zverejnením zmluvy na webovom sídle obstarávateľa.
16. Je potrebné rešpektovať podmienky, týkajúce sa zamestnávania pracovnej sily v Slovenskej republike a povinnosť dodržiavať všetky predpisy, pravidlá alebo inštrukcie, ktoré sa týkajú podmienok zamestnávania ktoréhokoľvek zamestnanca, najmä, nie však výlučne:

* Zákon č. 311/2001 Z. z. Zákonník práce
* Zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov.

1. Jazyk ponuky

Uchádzač predkladá ponuku v slovenskom alebo českom jazyku alebo anglickom jazyku. Ponuka musí byť predložená v čitateľnej a reprodukovateľnej podobe. V prípade dokladov vydaných príslušným orgánom členského štátu EÚ obstarávateľ akceptuje predloženie v jazyku členského štátu EÚ.

Prílohy:

Príloha č. 1 **- Opis predmetu zákazky**

Príloha č. 2  **- Projektová dokumentácia k dielu**

Príloha č. 3 **- Výkaz výmer k oceneniu**

Príloha č. 4 -  **Návrh na plnenie kritéria**

Príloha č. 5 - **Požiadavky na harmonogram**

Príloha č. 6 **- Návrh Zmluvy o dielo**

**UPOZORNENIE**

Táto Výzva na predkladanie ponúk nepredstavuje verejný návrh na uzavretie zmluvy/dohody v zmysle § 276 a nasl. zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) ani vyhlásenie obchodnej verejnej súťaže v zmysle § 281 Obchodného zákonníka a VVS, a.s. nezaväzuje na uzavretie zmluvy/dohody. Toto obstarávanie nie je verejným obstarávaním v zmysle zákona č. 343/2015 Z. z. o verejnom obstarávaní v znení neskorších predpisov.

Obstarávateľ si vyhradzuje právo v lehote na predkladanie cenových ponúk zmeniť, prípadne doplniť podmienky zadávania zákazky uvedené v tejto Výzve na predkladanie cenových ponúk alebo jej prílohách. Prípadné zmeny alebo doplnenia podmienok obstarávania budú uchádzačom písomne oznámené prostredníctvom systému Josephine.

V Bratislava, dňa 16.03.2022.